जामताड़ा|व्यवहार न्यायालय परिसर में गुरुवार को भी पीएलबी को चौथे दिन प्रशिक्षण दिया गया। प्राधिकार के सचिव बीबी गौतम ने सभी पीएलवी को उनके कर्तव्य एवं कार्य के बारे में विस्तारपूर्वक जानकारी देते हुए कहा कि वे जब गांव में जाएंगे तो बहुत से अशिक्षित वर्ग के लोग उपस्थित रहेंगे। उन्हें उनकी भाषा में समस्याओं को दूर करने का प्रयास करना है। ऐसा कोई भी कार्य नहीं करना है जिससे ग्रामीणों की भावना को ठेस पहुंचे। मौके पर अधिवक्ता संघ के अध्यक्ष गणेशचंद्र चौधरी ने हिंदू लॉ, मुस्लिम लॉ, दीवानी मामले की विस्तृत रूप से जानकारी दिया। वहीं वरीय वरिष्ठ अधिवक्ता सौमित्र सरकार ने चल एवं अचल संपत्ति निबंधन तथा अन्य कानूनी जानकारी दिया। मौके पर अधिवक्ता मुकेश सिंह, त्रिलोचन पांडेय, स्थाई लोक अदालत के सदस्य सत्यप्रकाश कात्यान सहित अन्य पीएलवी उपस्थित थे।